10 speelgoed wat jou kind sal help om fikser te word - Goeie Huishouding
Volgens die verslag van Healthy Active Kids South Africa (Haksa) het Suid-Afrikaanse kinders ’n D gekry vir algehele fisieke fiksheid en motoriese vaardigheid. Oorgewig- en vetsugvlakke styg voortdurend onder Suid-Afrikaanse kinders en volwassenes en volgens die studie sal 3,91 miljoen skoolkinders teen 2025 oorgewig wees as die huidige vetsugkoers in Suid-Afrika nie verander nie.
Die verslag het onthul dat meer as die helfte van die laerskoolkinders wat getoets is ondergemiddelde objekbeheervaardighede gehad het, soos om te gooi, skop en vang. Dit geld veral meisies en kinders in ’n stedelike opset. Dit beteken dat Suid-Afrikaanse kinders ’n verandering moet maak, veral wat fisieke aktiwiteit, gesonde eetgewoontes en ’n gesonde gewig betref.
“Hierdie statistieke is skokkend en kommerwekkend. Ouers moet hul deel doen om te verseker dat kinders van die rusbank afbly en uitkom, en met speelgoed speel wat ’n vlak van fisieke aktiwiteit aanmoedig,” sê die ouerskapkenner Nikki Bush.
Bush sê fisieke en breinstimulering is noodsaaklik, en een manier om te verseker dat kinders van geboorte tot 12 jaar fiks bly, is om soveel beweging as moontlik aan te moedig. Hier is 10 speelgoed wat ouers vir hul groeiende kinders kan koop om hul fiksheidsvlakke op ’n prettige manier te verbeter:
1. Oefenfiets | Prys: R1 399 | Toy Kingdom
2. Gly-en-dubbelswaaistel | Prys: R1 499 | Makro
3. Vlieër | Prys: R65 | Takealot
4. Houtkegelbalstel | Prys: R299 | Makro
5. Prettige doelspel | Prys: R250 | Toy Kingdom
6. Skopfiets | Prys: R480 | Toy Kingdom
7. 4.5 Voettrampolien | Prys: R1 299 | Makro
8. Springtoue | Prys: R279 | Takealot
9. Rolskaatse | Prys: From R1 119 | Takealot
10. Skaatsplank | Prys: R239 | Makro
Hoe om terrorisme aan jou kinders te verduidelik
Hierdie gevaarlike nuwe gier is besig om soos ’n veldbrand op sosiale media te versprei. Deur Katie Jones